Lav et referat af nedenstående tekst:

Tekst:
Påskeferien byder på solskin. Men knap så meget for Niels Peter Mogensen. For han er nødt til at gemme sig indenfor i sin lejlighed. - Jeg kan slet ikke være ude på min altan. Jeg er bare nødt til at blive inde i stuen, siger han. For stor flok måger hærger Aabybro. Og også Niels Peters altan. Herfra har han talt mere end 50 skrigende måger. - Det er irriterende, at sådan noget skidtværk skal være her. Aggressive fugle Niels Peter lider af sclerose, og er derfor meget i sin lejlighed. Det er især om morgenen og om aftenen, mågerne larmer. Det er mest på byens skole, de holder til. Og den er Niels Peter nabo til. - Der er aldrig ro. De larmer konstant. Det er umuligt at tage en eftermiddagslur, hvis det er det, man vil, siger han. Men larmen er ikke det eneste problem. For mågerne er også aggressive. Blandt andet mod skolebørnenes madpakker. Det fortæller Steen Nielsen, der er afdelingsleder ved Vej og Park i Jammerbugt Kommune. - De dykker ned på folk, hvis de er tæt på. De dykker ned for at få fat i mad, siger han. Kommunen griber ind Mågernes skrig skyldes, at de kæmper om at få redepladser på bygningernes tage. Men problemet er nu blevet så stort, at kommunen har søgt om dispensation til at regulere dem. - Vi har seks reguleringsjægere, der går rundt på skift hver dag, fortæller Steen Nielsen. Sidste år skød kommunen 34 måger i Aabybro. Efter to dages mågejagt i år har kommunen endnu ikke ramt nogen. Ifølge Steen Nielsen, så kræver opgaven nemlig en stor portion tålmodighed. - Det er ikke bare lige fordi, man lige rammer alle sammen på én dag, siger han. Men er du sikker på, I gør nok for at hjælpe borgerne mod mågerne? - Jeg er ikke sikker på, vi gør nok. Men vi kan ikke gøre mere. Tilbage i Niels Peter Mogensens lejlighed sidder han stadig og tæller måger. Han håber, det snart er slut og har et klart ønske. - De skal bare dø. Alle sammen. Reguleringsjægere må skyde måger i de godkendte områder i Aabybro indtil den 15. april.

Referat:
Flere end 50 måger skriger og angriber borgere i Aabybro. Niels Peter Mogensen er én af dem, der må døje med fuglen hver eneste dag.